
Iepirkuma komisija:
Izveidota ar Latvijas Republikas tiesībsarga 2024.gada 28.maija rīkojumu Nr.6.
	Sēdi vada:
	B.Ange 
	Iepirkuma komisijas priekšsēdētāja, Tiesībsarga biroja Saimniecības vadītāja

	Sēdi protokolē:
	I.Luste
	Iepirkuma komisijas locekle, Tiesībsarga biroja Administratīvās nodaļas vadītāja

	Sēdē piedalās:
	I.Donga

	Iepirkuma komisijas locekle,

	
	
	Tiesībsarga biroja galvenā grāmatvede

	
	A.Ilves
	Eksperte

Tiesībsarga biroja Diskriminācijas novēršanas nodaļas vadītāja


Komisijas priekšsēdētāja ziņo:


2024.gada 18.jūnijā saņemts papildu informācijas pieprasījums par iepirkumu TB 2024/02 Pētījums “Par diskriminācijas situāciju Latvijā”. https://www.eis.gov.lv/EKEIS/Document/Open/5886070. SIA “Jaunrades laboratorija” jautājumi:  
1. Iepirkumu komisijas 2024. gada 10. jūnija sēdes protokolā Nr.2 Iepirkuma komisija sniedza šādas atbildes:

Maģistra vai doktora grāds sociālantropoloģijā arī būtu opcija pretendenta izglītībai amatos Pētījuma vadītājs un Vadošais pētnieks.

Maģistra vai doktora grāds politoloģijā arī izskatāms, kā līdzvērtīgs profesionālais grāds.

Iepirkuma komisijas 2024.gada 17.jūnija protokolā Nr.4 sniegta atbilde uz uzdoto jautājumu:

Pētījuma vadītājam un vadošajam pētniekam ir vismaz maģistra grāds socioloģijā, sociālantropoloģijā vai politikā. Komandā var iekļaut citus pētniekus ar izglītību tiesību zinātnē. 

Ņemot vērā, ka Iepirkuma Nolikuma 9.4.1. un 9.4.2. punktos attiecībā par speciālista izglītību nav noteikts “vai līdzvērtīga augstākā izglītība” un Iepirkuma komisija savās atbildēs ieinteresētajiem piegādātājiem ir interpretējusi ievērojami plašāk Iepirkuma Nolikuma 9.4.1. un 9.4.2. punktos minēto prasību, lūgums skaidrot kādēļ Iepirkuma Nolikuma 9.4.1. un 9.4.2. punktos minētā prasība "vismaz maģistra grāds socioloģijā" tiek interpretēta ievērojami plašāk, pieļaujot speciālista izglītību dažādās sociālo zinātņu jomās, proti, socioloģijā, sociālantropoloģijā, politoloģijā, neveicot attiecīgus grozījumus Iepirkuma Nolikumā.  

2.
Ņemot vērā augstāk minēto, lūgums skaidrot, kuras izglītības tematiskās grupas vai izglītības tematiskās jomas atbilstoši 2017. gada 13. jūnija Ministru kabineta noteikumiem Nr. 322 “Noteikumi par Latvijas izglītības klasifikāciju”  ir atbilstošas Iepirkuma Nolikuma 9.4.1. un 9.4.2. punktos minētās prasības "vismaz maģistra grāds socioloģijā" izpildei. 

3.
Vai vadošā pētnieka (Iepirkuma Nolikuma 9.4.2. punkts) pieredzes apliecināšanai var norādīt pētījumu/izvērtējumu, kurš vēl tiek izstrādāts un nav pabeigts? 

Komisijas locekļi nolemj:

Sagatavot iespējamam pretendentam atbildes un publicēt informāciju Elektronisko iepirkumu sistēmas e-konkursi apakšsistēmā.
Atbildes:
1. Publisko iepirkumu likums, (PIL 9.panta (61) daļa), ļauj rīcības brīvību pasūtītājam izdarīt grozījumus iepirkumu dokumentācijā, bet neuzliek to kā pienākumu. Līdz ar to, ja ir visi protokoli ar skaidrojumiem, kas ir publiski pieejami visiem pretendentiem, tad izdarīt grozījumus nebija nepieciešams. 

2.Precizējam izglītības tematiskās grupas/jomas atbilstoši 2017. gada 13. jūnija Ministru kabineta noteikumiem Nr. 322 “Noteikumi par Latvijas izglītības klasifikāciju” atsaucoties uz pielikumu Nr. 2 “Trešais, ceturtais un piektais klasifikācijas līmenis (izglītības tematiskās grupas, tematiskās jomas un programmu grupas) un tā salīdzinājums ar Izglītības un mācību nozaru klasifikāciju (ISCED-F 2013)”. Saskaņā ar minētajiem noteikumiem, Iepirkuma Nolikuma 9.4.1. un 9.4.2. punktos minētās prasības "vismaz maģistra grāds socioloģijā" izpildei atbilst sekojošais klasifikators: 3. Sociālās zinātnes, komerczinības un tiesības, 31 Sociālās un cilvēkrīcības zinātnes, 312 Politikas zinātne (0312) un 314 Socioloģija un kultūras studijas (0314).
3. Pieredzes apliecināšanai var norādīt tikai pabeigtu pētījumu. Pētījumi izstrādes procesā Iepirkuma Nolikuma 9.4.2. punkta prasībām neatbilst.
Sēdi slēdz:

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

